An holl skridoù - se zo bet savet a - raok 1977 , evel - just , peogwir eo er bloavezh - se e oa marvet an oberour . Evel m ' eo skrivet er rakskrid ez eus nebeut - nebeut a faltazi en holl zanevelloù - se . Plijus a - walc ' h ' m eus kavet an div gentañ , Minna ha Magda , o vezañ ma reont anv eus darempredoù etre bretoned hag alamaned e - pad ar brezel , un tem n ' eo ket ken boutin - se en hol lennegezh . Jentil ( betek re ? ) ' m eus kavet an trede hini ivez , Ivonaig , a - raok kregiñ da hirvoudiñ da vat en ur c ' hortoz gant mall e vefe echu al levr . En desped d ' ar brezhoneg yac ' h a fizier ennañ diarvar em eus kavet dister danvez ar pep brasañ eus an " danevelloù " - se . Moarvat ' vije bet plijusoc ' h lenn buhez Ernest ar Barzhig dindan e bluenn pa vije bet skrivet gantañ hervez red an amzer e stumm ur vuhezskrid klasel . Hogen pigosat e mod - se eus an eil tem d ' egile n ' eus ket gwalc ' het va c ' huriusted . Divorennet on bet un tammig gant ar meni kontadenn Ar vamm gollet : honnezh , en ur verañ temoù hollglasel doare Meudig pe se , eo kampet mat an aergelc ' h anezhi … a - raok ma vije distrujet an huderezh gant prederioù relijiel amzere an daou haroz ( kuitaat a reont ar familh int bet advabet gantie - pad bloaz peogwir e kavont diaes na gaout deskadurezh relijiel ebet enni 8 - ( grrr ! degaset ' n eus soñj din eus kontadennoù kentelius Loeiz ar Floc ' h ! ! ! E berr gomzoù ' m eus kavet gwall hir al levr da lenn ha dipitet on bet o vezañ ma c ' hortozen gwelloc ' h eus ur skrivagner a red kement a vrud vat war e anv . War - bouez un danevell : hini ar fin , troet diwar ur skrid nederlandek eus Valère Depauw . Honnezh a zo a dalvoudegezh , war va meno . Skrivet eo en un doare lennegel ha sourprenet on bet gant an diskoulm anezhi … daoust ma ' mije kavet hir lodennoù ' zo ivez .